ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՄԱՐՏԻ 31-Ի N406-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1. ՀՀ ֆինանսների նախարարություն
	17․06․2026թ․

	
	N01/2-3/15934-2026

	«Հայաստանի Հանրապետության կառավարության 2022 թվականի մարտի 31-ի N406-Ն որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան:
	Ընդունվել է ի գիտություն։

	2. ՀՀ էկոնոմիկայի նախարարություն
	08․06․2026թ․

	
	N01/15098-2026

	Ի պատասխան Ձեր 2026 թվականի հունիսի 8-ի թիվ 01/3-1/34616-2026 գրության՝ քննության առնելով «Հայաստանի Հանրապետության կառավարության 2022 թվականի մարտի 31-ի N 406-Ն որոշման մեջ փոփոխություններ կատարելու մասին» Կառավարության որոշման նախագիծը, որով նախատեսվում է նշված որոշման դրույթները համապատասխանեցնել Հարկային օրենսգրքի պահանջներին, հայտնում ենք, որ վերջինիս վերաբերյալ Էկոնոմիկայի նախարարության իրավասության շրջանակում առարկություններ և առաջարկություններ առկա չեն։
Միաժամանակ տեղեկացնում ենք, որ Նախագիծը ներկայացրել ենք նաև էլեկտրոնային առևտրային հարթակների քննարկմանը, որոնցից կարծիք ստանալու դեպքում այն ի լրումն կներկայացնենք (լրացուցիչ առաջարկություններ չի ներկայացվել)։
	Ընդունվել է ի գիտություն։





	3. ՀՀ կենտրոնական բանկ
	30․06․2026թ․

	
	N15.1-07/608-26

	Հայտնում ենք Ձեզ, որ «Հայաստանի Հանրապետության կառավարության 2022 թվականի մարտի 31-ի թիվ 406-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության կենտրոնական բանկը դիտողություններ և առաջարկություններ չունի:
	Ընդունվել է ի գիտություն։

	4. ՀՀ արդարադատության նախարարություն
	13․07․2026թ․

	
	N/27.4.3/36781-2026

	«Հայաստանի Հանրապետության կառավարության 2022 թվականի մարտի 31-ի N 406-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման (այսուհետ՝ որոշում) նախագծի (այսուհետ՝ նախագիծ) վերաբերյալ հայտնում ենք հետևյալը․ 
1․ Նախագծի 1-ին կետով նախատեսվում է կիրառել «այսուհետ օրենսգիրք» ձևակերպումը, ինչի արդյունքում Հարկային օրենսգրքի համապատասխան դրույթներին կատարվող հետագա բոլոր հղումները ենթադրաբար պետք է իրականացվեն այդ հապավման միջոցով։ Սակայն անհրաժեշտ է նշել, որ որոշման հավելվածի 4-րդ և 8-րդ կետերում կիրառվում է  «Հայաստանի Հանրապետության հարկային օրենսգիրք» ձևակերպումը համապատասխան հոլովաձևերով։ 
Ելնելով վերոգրյալից՝ անհրաժեշտություն է առաջանում նաև որոշման հավելվածի 4-րդ և 8-րդ կետերում կատարել համապատասխան փոփոխություններ։ 
	Ընդունվել է։
Նախագծում կատարվել է համապատասխան փոփոխություն։

	2․ Նախագծի 1-ին կետով որոշման վերնագրում, 1-ին կետում և հավելվածի վերնագրում «անհատ ձեռնարկատեր կամ նոտար չհանդիսացող ֆիզիկական անձանց մատուցված էլեկտրոնային ծառայությունների» բառերը փոխարինվում են «Հայաստանի Հանրապետության հարկային օրենսգրքի 70-րդ հոդվածի 2-րդ մասի 5-րդ կետով սահմանված դեպքերում» բառերով։ Միաժամանակ նշված ձևակերպումներում պահպանվել են «առևտրի էլեկտրոնային հարթակը շահագործող…» բառերը՝ առանց նշելու, որ դրանք վերաբերում են Օրենսգրքի 70-րդ հոդվածի 3-րդ մասով սահմանված դեպքերին, մինչդեռ «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» 2026 թվականի մարտի 4-ի ՀՕ-83-Ն օրենքի 15-րդ հոդվածի 1-ին մասի 2-րդ կետով Օրենսգրքի 78-րդ հոդվածը լրացվել է 3.1-ին մասով, համաձայն որի՝ «Օրենսգրքի 70-րդ հոդվածի 3-րդ մասով սահմանված դեպքերում առևտրի էլեկտրոնային հարթակը շահագործող ԵՏՄ անդամ այլ պետության կազմակերպությունը կամ անհատ ձեռնարկատերը էլեկտրոնային առևտրի շրջանակներում մատակարարված ապրանքների մասով ԱԱՀ-ի գումարները պետական բյուջե է վճարում...»։ 
Հաշվի առնելով վերոգրյալը՝ առաջարկում ենք համապատասխան փոփոխություններ կատարել որոշման վերնագրում, որոշման 1-ին կետում և հավելվածի վերնագրում և 1-ին կետում, «առևտրի էլեկտրոնային հարթակը շահագործող» բառերից առաջ՝ լրացնելով «Օրենսգրքի 70-րդ հոդվածի 3-րդ մասով սահմանված դեպքերում» բառերը։
	Ընդունվել է։
Նախագծում կատարվել է համապատասխան փոփոխություն՝ վերաշարադրելով նախագծի 1-ին կետը։



